ตำบลกระตีบ

กระตีบ เป็นตำบลในอำเภอกำแพงแสน จังหวัดนครปฐม เป็นตำบลที่มีทางรถไฟสายสุพรรณบุรีผ่าน โดยเป็นที่ตั้งของอดีตสถานีรถไฟทะเลบก และที่หยุดรถไฟโรงเรียนการบิน

 ที่ตั้งและอาณาเขต 
ตำบลกระตีบ มีอาณาเขตติดต่อกับเขตการปกครองข้างเคียงดังต่อไปนี้ วันที่ 27 มิถุนายน พ.ศ. 2543

 ทิศเหนือ ติดต่อกับตำบลทุ่งคอก และตำบลดอนมะนาว (อำเภอสองพี่น้อง จังหวัดสุพรรณบุรี)
 ทิศตะวันออก ติดต่อกับตำบลห้วยม่วง
 ทิศใต้ ติดต่อกับตำบลสระพัฒนา ตำบลสระสี่มุม และตำบลทุ่งลูกนก
 ทิศตะวันตก ติดต่อกับตำบลบ่อสุพรรณ (อำเภอสองพี่น้อง จังหวัดสุพรรณบุรี)
 ประวัติ 
กระตีบ เดิมเป็นตำบลของอำเภอบางเลน จังหวัดนครปฐม ปี พ.ศ. 2502 นายพล วงศาโรจน์ ผู้ว่าราชการจังหวัดนครปฐม ได้ดำเนินการเปลี่ยนแปลงเขตอำเภอบางเลนกับจังหวัดกำแพงแสน โดยโอนพื้นที่ตำบลกระตีบ ของอำเภอบางเลน มาขึ้นกับอำเภอกำแพงแสน วันที่ 8 กันยายน พ.ศ. 2502

ปี พ.ศ. 2532 นายสุกิจ จุลละนันทน์ ผู้ว่าราชการจังหวัดนครปฐมได้ประกาศแยกพื้นที่ทางทิศตะวันออกตามแนวถนนมาลัยแมน ของตำบลกระตีบ รวม 12 หมู่บ้าน คือ หมู่ 1 บ้านห้วยม่วง, หมู่ 2 บ้านห่าง, หมู่ 3 บ้านปากสระ, หมู่ 4 บ้านดอนแฉลบ, หมู่ 5 บ้านคลองไทร, หมู่ 6 บ้านเด่นมะขาม, หมู่ 7,12 บ้านท่าเสา, หมู่ 8 บ้านมาบแค, หมู่ 10 บ้านกระดีอ้อ, หมู่ 11 บ้านดอนคา และหมู่ 17 บ้านกระตีบ ออกไปตั้งเป็นตำบลห้วยม่วง วันที่ 18 ตุลาคม พ.ศ. 2532 โดยได้รับการอนุมัติจัดตั้งจากนายฉลอง กัลยาณมิตร รองปลัดกระทรวงมหาดไทย

อนึ่ง "บ้านกระตีบ" หมู่ที่ 17 ของตำบลกระตีบ (เดิม) ซึ่งเป็นชื่อของตำบล ได้นำไปตั้งเป็นหมู่ที่ 12 (ใหม่) ของตำบลห้วยม่วง ทำให้ในปัจจุบันตำบลกระตีบไม่มีหมู่บ้านกระตีบอยู่ในเขตตำบล

 การปกครองส่วนภูมิภาค 

 การปกครองส่วนภูมิภาค 
ตำบลกระตีบแบ่งพื้นที่การปกครองออกเป็น 8 หมู่บ้าน ได้แก่

 หมู่ที่ 1 บ้านหนองกร่างเล็ก
 หมู่ที่ 2 บ้านทะเลบก
 หมู่ที่ 3 บ้านหนองยายนุ้น
 หมู่ที่ 4 บ้านดอนแค
 หมู่ที่ 5 บ้านชาวไร่
 หมู่ที่ 6 บ้านทับยายเรือง
 หมู่ที่ 7 บ้านโพธิ์งาม
 หมู่ที่ 8 บ้านโพธิ์งามพัฒนา

 การปกครองส่วนท้องถิ่น 
ตำบลกระตีบเดิมมีฐานะเป็นสภาตำบลกระตีบ ในปี พ.ศ. 2516 วันที่ 24 สิงหาคม พ.ศ. 2516 ต่อมาปี พ.ศ. 2538 สภาตำบลกระตีบมี 8 หมู่บ้าน พื้นที่ 39.00 ตารางกิโลเมตร ประชากร 9,795 คน และ 1,863 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลกระตีบ อำเภอกำแพงแสน จังหวัดนครปฐม) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลกระตีบอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลกระตีบ วันที่ 30 มกราคม พ.ศ. 2539

 อ้างอิง 

กระตีบ
กระตีบ